《澧州水》
宋代·沈辽

火行厌袢溽，阴雨重为沴。时序亦已僣，衰羸顿知敝。

苍茫洞庭亦，五江剧奔逝。民阽为鱼忧，浮桴具生计。

吾乃羁旅人，高轩俯东势。携持顾未免，仁心安所济。

冒轶瓜瓠区，平原信容裔。池荷失清赏，流萍荡阶砌。

咨嗟竹窗卧，凄风振衣袂。欲谋一觞乐，幸来豁蒙滞。

作者简介：沈辽(1032—1085)，字睿达，宋钱塘(今余杭)人。沈遘的弟弟，《梦溪笔谈》作者沈括的同族兄弟。自幼嗜读《左传》、《汉书》，曾巩、苏轼、黄庭坚常与之唱和，王安石、曾布皆习其笔法。本无意于功名，王安石曾有“风流谢安石，潇洒陶渊明”之称。后由三司使吴充举荐，负责监内藏库。